Sportsklubben Spero

Sportsklubben Spero (25. august 1924 – 14. oktober 1952) var et norsk idrettslag fra Grünerløkka i Oslo. Klubben ble i 1952 med i sammenslutningen Grüner Idrettslag.

Stiftelsen
Spero ble stiftet 25. august 1924 og ble i november samme år medlem av det nyopprettede Arbeidernes idrettsforbund (AIF).Sportsklubben Spero, side 8. Spero ble for det meste dannet på politisk grunnlag av utbrytere fra øvrige idrettslag i området, framfor alt Strong. På stiftelsesmøtet ble det bestemt å drive med fotball og skisport, og kort tid etter ble også skøyter tatt på programmet. Dælenengas ombygging til sykkelvelodrom i 1929 førte til at skøyteaktiviteten gradvis døde ut, mens 4. november 1932 ble bandy tatt opp som ny gren.Sportsklubben Spero, side 5. En periode på 1930-tallet drev klubben dessuten med kappgang, en populær idrett innen Arbeidernes Idrettsforbund.

Meritter
I 1926 ble Speros juniorlag i fotball oslomester i AIF, og i 1931 kopierte seniorlaget bedriften. Klubbens beste prestasjon i det nasjonale arbeidermesterskapet var i 1939 da den nådde femte runde. I bandy var klubben tapende finalist i arbeidermesterskapet i 1939. I skøyter tok Speros utøvere til sammen tre kretsmesterskap, og ved femårsjubileet i 1929 arrangerte klubben arbeidermesterskapet. Klubben deltok også i ulike skirenn, stafetter og turmarsjer. I 1934 avholdt Spero jubileumshopprenn i Linderudkollen for AIFs beste hoppere.Sportsklubben Spero, side 11-12.

Nedgang og sammenslutning
Spero slet i etterkrigsårene med mangel på ledere og generelt mindre engasjement enn før krigen. Fotballaget vekslet mellom andre og tredje divisjon (i datidens seriesystem), mens bandylaget hadde dårlige resultater og vansker med å stille fullt lag.Sportsklubben Spero, side 9-10. I 1946 tok klubben initiativ til sammenslutning av Spero, Nordlyn og Dæhlenengen AIL, men dette ble ikke noe av.Sportsklubben Spero, side 6. De to andre klubbene gikk i oppløsning kort tid etter.

29. oktober 1952 slo Spero seg sammen med naboklubbene Sportsklubben Strong og Ball- og Skiklubben av 1914 (B.14), og dannet Grüner Idrettslag. En enstemmig generalforsamling i Spero gikk inn for sammenslutningen.

Referanser

Litteratur

Kategori:Tidligere idrettslag i Norge
Kategori:Idrettslag i Oslo
Kategori:Idrettslag etablert i 1924
Kategori:Tidligere bandyklubber i Norge
Kategori:Tidligere fotballag i Norge
Kategori:Tidligere skøyteklubber i Norge
Kategori:Fotballag i Oslo
Kategori:Fotballag etablert i 1924
Kategori:Idrettslag opphørt i 1952
Kategori:Grünerløkka
Kategori:Sport i bydel Grünerløkka
Kategori:Sport i Norge i 1924
Kategori:Sport i Norge i 1952